Period: Ur III
Genre: Legal
Transliteration:
<SURFACE>
3(diš) ma-na ku₃-babbar
maš₂ ku₃ 5(diš) ma-na ku₃-babbar
ur-tum-al-ke₄
lugal-ma₂-gur₈-re
u₃ bu-lu₅-lu₅ dam-ni-ir
an-da-tuku
iti {geš}apin-du₈-a-ka
la₂-e-da
mu lugal-bi in-pa₃
<SURFACE>
u₄ ur-tum-al-ke₄
5(diš) ma-na ku₃-babbar sag ku₃-ga-ka-ni
šu ba-ab-ti-ge₂₆-a
kišib₃ ku₃-babbar 3(diš) ma-na zi-re-dam
igi ur{d}da-mu
1(diš) šeš-kal-la 1(diš) ad-da-kal-la
1(diš) a₂-zi-da
1(diš) ur{d}šu-mah
lu₂-inim-ma-bi-me
iti šu-numun-a
mu {d}i-bi₂{d}suen lugal-am₃

Cuneiform:
<SURFACE>
𒐈𒈠𒈾𒆬𒌓
𒈧𒆬𒐊𒈠𒈾𒆬𒌓
𒌨𒌈𒀠𒆤
𒈗𒈣𒋽𒊑
𒅇𒁍𒈜𒈜𒁮𒉌𒅕
𒀭𒁕𒌇
𒌗𒄑𒀳𒂃𒀀𒅗
𒇲𒂊𒁕
𒈬𒈗𒁉𒅔𒅆𒊒
<SURFACE>
𒌓𒌨𒌈𒀠𒆤
𒐊𒈠𒈾𒆬𒌓𒊕𒆬𒂵𒅗𒉌
𒋗𒁀𒀊𒋾𒂷𒀀
𒁾𒆬𒌓𒐈𒈠𒈾𒍣𒊑𒁮
𒅆𒌨𒀭𒁕𒈬
𒁹𒋀𒆗𒆷𒁹𒀜𒁕𒆗𒆷
𒁹𒀉𒍣𒁕
𒁹𒌨𒀭𒋗𒈤
𒇽𒅗𒈠𒁉𒈨
𒌗𒋗𒆰𒀀
𒈬𒀭𒄿𒉈𒀭𒂗𒍪𒈗𒀀𒀭